Džons van der Vīls

Džons van der Vīls (; dzimis  Leidenē) ir Nīderlandes starptautiskais lielmeistars šahā (1982).

 Biogrāfija 
Divas reizes pēc kārtas uzvarējis Eiropas junioru šaha čempionātos Groningenā (1978, 1979). No 1979. līdz 2004. gadam 26 reizes piedalījies Nīderlandes šaha čempionātu finālos un divas reizes kļuvis par Nīderlandes šaha čempionāta uzvarētāju (1984, 1986).  Daudzu starptautisko šaha turnīru uzvarētājs, tajā skaitā Veikanzē (B turnīrs, 1981), Novi Sadā (1982), Orhūsā (1983), Ostendē (1983), Amsterdamā (1987), Bādenbādene (B turnīrs, 1992).

Divas reizes piedalījies Pasaules šaha čempiona nosaukuma izcīņas ciklu starpzonu turnīros. 1982. gadā Maskavā ieņēmis 11. vietu. 1985. gadā Bīlē bijis tuvu iekļūšanai pretendentu skaitā, jo dalījis 4.-6. vietu ar Naidželu Šortu un Euhenio Torri. Papildu turnīrā par vienīgo ceļazīmi uz pretendentu mačiem dalījis 1.-2. vietu ar Naidželu Šortu, taču sliktāka pamatturnīra papildu koeficienta dēļ ieņēmis 2. vietu.1985 Biel Interzonal Tournament

Pārstāvējis Nīderlandes komandu lielākajos komandu šaha turnīros:
 Pasaules šaha olimpiādēs piedalījies 9 reizes (1980-1984, 1988-1998). Komandu vērtējumā izcīnījis bronzas (1988) medaļu;OlimpBase :: Men's Chess Olympiads :: John Van der Wiel
 Eiropas komandu šaha čempionātos piedalījies 5 reizes (1983, 1992-1999, 2003). Inviduālajā vērtējumā izcīnījis sudraba (1992) un bronzas (1983) medaļas;OlimpBase :: European Men's Team Chess Championship :: John Van der Wiel
 Pasaules komandu šaha čempionātā piedalījies 1989. gadā.OlimpBase :: World Men's Team Chess Championship :: John Van der Wiel

1998. gadā uzvarējis Eiropas šaha kluba kausa izcīņā Bredas kluba Panfox Breda sastāvā.OlimpBase :: 14th European Chess Club Cup,  1998,  Panfox Breda

Par panākumiem turnīros FIDE 1979. gadā van der Vīlam piešķīrusi starptautiskā meistara (IM), bet 1982. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1959. gadā dzimušie
Kategorija:Nīderlandes šahisti
Kategorija:Dienvidholandē dzimušie